**Pielikums nr.1**

APSTIPRINU:

Pāvilostas ostas pārvaldnieks

R.Griškevics

\_\_\_\_\_\_\_\_\_\_\_\_\_\_\_\_\_\_\_\_\_\_

2016.gada 3.februārī

**Projektēšanas uzdevums**

**būvprojekta izstrādei**

**Pāvilostas ostas Ziemeļu un Dienvidu molu pagarināšanai**

1. Būvobjekta pasūtītājs: Pāvilostas ostas pārvalde.
2. Būvobjekta nosaukums: Pāvilostas ostas Ziemeļu un Dienvidu molu pagarināšana.
3. Objekta atrašanās vieta un izvietojums: Pāvilostas ostas teritorijā, atklātā jūrā.
4. Būvniecības veids: būves pārbūve.
5. Projektējamā būvobjekta galvenais lietošanas veids: ostas un kuģojamie kanāli, būves kods – 2151.
6. Būves kategorija: trešā.
7. Projektēšanas stadijas:
	1. Pirmsprojektu risinājumu izstrāde un saskaņošana ar Būvobjekta pasūtītāju.
	2. Būvniecības ieceres dokumentācijas sastāvdaļas – Būvprojekts minimālā sastāvā izstrāde.
	3. Būvprojekta izstrāde.
8. Izejas dati projektēšanai.
	1. Ostas pienākošā kanāla perspektīvā gultnes atzīme 4,5 metri.
	2. Aprēķina kuģis – garums 28 metri, platums 9 metri, ūdensizspaids 150 tonnas.
9. Projektēšanas darbu apjoms:
	1. Būvobjekta vietas apsekošana, esošās tehniskās un izpilddokumentācijas izvērtēšana.
	2. Inženiertehniskā izpēte atbilstoši normatīvo aktu prasībām minimāli nepieciešamā **apjomā.**
	3. Principiālo tehnisko risinājumu izstrāde un saskaņošana ar pasūtītāju.
	4. Būvprojekta minimālā sastāvā izstrāde un saskaņošana atbilstoši normatīvajos aktos noteiktajā apjomā un kārtībā.
	5. Sadarbība ar pasūtītāju savas kompetences robežās nepieciešamo tehnisko noteikumu pieprasīšanā un citu būvatļaujā iekļauto projektēšanas nosacījumu izpildē.
	6. Būvprojekta izstrāde un saskaņošana atbilstoši normatīvajos aktos noteiktajā kārtībā un apjomā.
10. Prasības un risinājumi:
	1. Būvprojekta minimālā sastāvā un būvprojekta izstrāde jāveic saskaņā ar šo projektēšanas uzdevumu un atbilstoši normatīvajos aktos noteiktajai kārtībai un nosacījumiem.
	2. Principiālo tehnisko risinājumu izstrādes stadijā izvērtēt vismaz divus risinājumus, kas ierobežotu sanesu plūsmu ostas pienākošajā un ostas iekšējā kanālā, tādējādi nodrošinot esošo ostas dziļumu uzturēšanu. Iespējamie risinājumi, piemēram, molu pagarināšana, sanesu akumulējošās kabatas izbūve ārpus ostas vārtiem u.c. Lai noteiktu optimālo tehnisko risinājumu, veikt viļņošanās un sanesu plūsmu matemātisko modelēšanu.
	3. Jāparedz molu ieejas signālgaismu pārcelšanu uz jaunajiem vārtiem.
	4. Būvprojekts minimālā sastāvā jāsagatavo 4 eksemplāros, kā arī elektroniskā formā:
* teksts un aprēķini MS Office programmas un PDF failos;
* grafiskie materiāli DWG un PDF failos.
	1. Būvprojekts jāsagatavo 6 eksemplāros, kā arī elektroniskā formā:
* teksts un aprēķini MS Office programmas un PDF failos;
* grafiskie materiāli DWG un PDF failos.
	1. Būvprojekta minimālā sastāvā un būvprojekta sastāvam un noformējumam jāatbilst normatīvo aktu prasībām.
	2. Būvprojekta sastāvā jāparedz ekonomiskā daļa.
1. Sākotnējā informācija, kuru nodrošina pakalpojuma pasūtītājs:
	1. Topogrāfiskais plāns izdrukas un elektroniskā formā.
	2. Ar objekta rajonu saistīto un pasūtītājam rīcībā esošo projektu dokumentāciju.
	3. Faktisko dziļumu uzmērījumi.
	4. Atbildīgo institūciju izdotie tehniskie noteikumi.
2. Pasūtītāja pienākumi:
	1. Būvniecības iesniegumu sagatavošana un iesniegšana būvvaldē.
	2. Nepieciešamo tehnisko noteikumu pieprasīšana un saņemšana.
	3. Būvprojekta ekspertīzes organizēšana.
	4. Būvprojekta iesniegšana būvvaldē būvprojekta izstrādes nosacījumu izpildes saskaņošanai.
3. Iepirkuma izpildes termiņi:
	1. Plānotais būvprojekta izstrādes iepirkuma līguma noslēgšanas datums – 2016.gada 16.februāris.
	2. Būvprojekta izstrāde un saskaņošana – 2016.gada 22.aprīlis.